
Täytetyt ohukaiset   
ja 
Isoäidin kanamunakastike

Pikkelöidyt raitajuuret

Nopea omena- kardemummapiirakka 

Syksy 2026
4.9., 18.9., 9.10., 23.10., 6.11., 20.11. ja 11.12
Raaka-aine maksu 20 € + ohjaus maksu 7,50€ =      27,50 €
Maksu maksetaan tunnilla käteinen tai kortti.
Ohukaiset
· Retrohenkinen suomalainen klassikkopääruoka 1970- ja 1980-luvuilta

Ainekset

5 dl 	nestettä; maitoa, kauramaitoa tai vettä
2 kpl	kananmunaa
2 dl 	vehnäjauhoja 
1 dl	kaurajauhoja
1 tl 	suolaa
2-3 rkl 	öljyä, voi, margariini

paistamiseen: öljyä tai voita/ margariinia

Työvaiheet

1.  Sekoita neste ja munat sekä suola. Lisää jauhot hyvin vatkaten nesteeseen ja sen jälkeen sulatettu rasva tai öljy. 
2.  Anna taikinan turvota hetki.
3.  Paista taikinasta sopivan kokoisia lettuja.










 Täyte ohukaisille

Ainekset
					         Vinkki !
400g	jauheliha 		                   Testaa tofua, raasta tofu ja paista jauhelihan tavoin.
2 tl	yrttisuola / suola
1/3 tl	valkopippuria
2 tl	valkosipulijauhe 
1 kpl	keltasipuli
200 g	herkkusieni 
200 g	ruohosipuli tuorejuustoa



Työvaiheet

1. Siisti tarvittaessa sienet, kuori sipuli ja leikkaa ne kuutioksi.
2. Paista jauheliha pannulla ja lisää sieni-sipuli kuutiot joukkoon.
3. Mausta suolalla ja pippurilla.
4. Lisää tuorejuusto ja sekoita tasaiseksi.
5. Lisää täyte lettujen väliin ja kääri rullalle.


Vinkki!

Kääri letut vuokaan, ripottele juustoraastetta ja paista hetki uunissa.






Isoäidin kanamunakastike
· Suomalaista kotiruokaperinnettä

Ainekset

3 kpl	keitettyä kananmunaa
50 g	voita/ margariinia
5 dl	maitoa
4 rkl	vehnäjauhoja
1 tl	suolaa
½ tl	valkopippuria
hienonnettua tuoretta tilliä ( koristele kotona )

Työvaiheet

1. Keitä kananmunat koviksi, noin 8–10 minuuttia. 
Kuori kananmunat ja hienonna ne esimerkiksi munaleikkurilla tai haarukalla.

2. Sulata voi/ margariini kattilassa ja lisää vehnäjauhot samalla sekoittaen. 
Anna seoksen kuplia, mutta varo ruskistamasta ja polttamasta jauhoja.

3. Lisää maito ohuena nauhana samalla sekoittaen. 
Kuumenna kiehuvaksi ja laske lämpötila, anna kiehua hiljalleen noin 10 minuuttia.

4. Lisää valkopippuri, suola, hienonnetut kananmunat ja koristele lopuksi hienonnetulla tillillä.









Pikkelöidyt raitajuuret 
· Vanhaa säilöntäperinnettä ja nykypäivän ruokatrendiä

Ainekset

500 g	raitajuuri

Mausteliemi	                                             Pikapikkelöidyt kasvikset säilyvät jääkaapissa vähintään viikon.
			Steriilissä purkissa melkein kuukauden.
3 dl	vettä
1 dl	omena- tai valkoviinietikkaa
1 dl	sokeria
1 tl	sinapinsiemeniä
5 kpl	kokonaista maustepippuria
2 kpl	laakerinlehteä
1/4 tl	suolaa

Työvaiheet

1. Pese raitajuuret ja keitä kuorineen napakan kypsiksi, koosta riippuen 15−25 minuuttia. 

2. Kuori jäähtyneet raitajuuret ja leikkaa ne mandoliinilla, terävällä veitsellä tai raastinraudan yksittäisen terän avulla mahdollisimman ohuiksi viipaleiksi. Laita viipaleet lasipurkkiin.


3. Mittaa vesi, etikka, sokeri ja mausteet kattilaan. Kiehauta liemi ja kaada se raitajuurien päälle. Jäähdytä ja anna maustua jääkaapissa yön yli. Heiluttele väillä purkkia, jotta raitajuuret maustuvat tasaisesti.


Kokeile samalla reseptillä myös pikkelöityä porkkanaa ja juuripersiljaa. Pikkelöi ne raakoina tai napakoiksi kypsennettyinä
Nopea omenapiirakka
· Perinteinen, ajaton ja syksyn sesonkiin suomalainen kahvipöydän klassikko

Ainekset

3 kpl	kanamuna
1.5 dl	sokeria
2 dl	vehnäjauhoja
3 kpl	omena
1 tl	kardemumma
1 tl	vaniljasokeri
1 tl 	leivinjauhe
ripaus 	suolaa

	pinnalle ripaus sokeria ( ruskea sokeri )

Työvaiheet

1. Vaahdota kanamunat ja sokeri kevyeksi vaahdoksi käsin vispilän avulla.
2. Sekoita leivinjauhe vehnäjauhon kanssa ja lisää vaahdon joukkoon.
3. Mausta vaniljasokerilla, kardemummalla ja ripauksella suolaa.
4. Sekoita ja kaada leivinpaperin päälle vuokaan, ripottele pinnalle sokeria.
5. Paista 175 asteessa 45 minuutin ajan.





Vinkki!

Tarjoile hunaja-jogurttikastikkeen kera

Maustamaton jogurtti 1dl + 1 rkl juokseva hunaja ( + lime/ sitruuna mehua )

